ಪತ್ನಿ ಆಸೆಯಂತೆ ಶಿವಣ್ಣನ ಮನೆಗೆ ಬಂತು ಹೊಸ ಅತಿಥಿ

ಬೆಂಗಳೂರು: ಪತ್ನಿ ಗೀತಾ ಅವರ ಆಸೆಯಂತೆ ಹ್ಯಾಟ್ರಿಕ್ ಹೀರೋ ಶಿವರಾಜ್‍ಕುಮಾರ್ ಅವರ ಮನೆಗೆ ಹೊಸ ಅತಿಥಿವೊಂದು ಎಂಟ್ರಿ ಕೊಟ್ಟಿದೆ.

ಇತ್ತೀಚೆಗೆ ಗೀತಾ ಶಿವರಾಜ್‍ಕುಮಾರ್ ಅವರು ಬರೋಬ್ಬರಿ 72 ಲಕ್ಷ ರೂ. ನೀಡಿ ನೀಲಿ ಬಣ್ಣದ ವೋಲ್ವೋ ಎಸ್ 90 ಕಾರನ್ನು ಖರೀದಿಸಿದ್ದಾರೆ. ಈ ಕಾರು ಅವರ ಮನೆಗೆ ಬರುತ್ತಿದ್ದಂತೆ ಶಿವಣ್ಣ ಅದನ್ನು ಪೂಜೆ ಮಾಡಿ ಬಳಿಕ ಲಾಂಗ್ ಡ್ರೈವ್‍ಗೆ ಹೋಗಿದ್ದಾರೆ.

ಈ ಕಾರು 18 ಕಿ.ಮೀ ಮೈಲೇಜ್ ನೀಡುತ್ತದೆ. ಸದ್ಯ ಈ ಕಾರಿನಲ್ಲಿ ಶಿವಣ್ಣ ದಂಪತಿ ಒಂದು ಜಾಲಿ ರೈಡ್ ಗೆ ಹೋಗಿ ಬಂದಿದ್ದಾರೆ.

ಶಿವರಾಜ್‍ಕುಮಾರ್ ಅವರ ಮನೆಯಲ್ಲಿ ಈಗಾಗಲೇ 5 ದುಬಾರಿ ಕಾರುಗಳಿವೆ. ಫಾರ್ಚುನರ್, ಎರಡು ಇನೋವಾ ಹಾಗೂ ನಿಸಾನ್ ಟಿಡಾ ಕಾರುಗಳಿದ್ದು, ಈಗ ಇವುಗಳ ಜೊತೆ ವೋಲ್ವೋ ಎಸ್ 90 ಕಾರು ಸೇರ್ಪಡೆ ಆಗಿದೆ.

ಮಹಿಳಾ ದಿನಾಚರಣೆಯ ವಿಶೇಷವಾಗಿ ಪವರ್ ಸ್ಟಾರ್ ಪುನೀತ್ ರಾಜ್‍ಕುಮಾರ್ ಅವರು ತಮ್ಮ ಮಡದಿ ಅಶ್ವಿನಿಯವರಿಗೆ ಇಷ್ಟದ ಲಾಂಬೋರ್ಗಿನಿ ಕಾರನ್ನ ಉಡುಗೊರೆಯಾಗಿ ನೀಡಿದ್ದರು. ಈಗಾಗಲೇ ದರ್ಶನ್ ಹಾಗೂ ನಿಖಿಲ್ ಕುಮಾರಸ್ವಾಮಿ ಲ್ಯಾಂಬೋರ್ಗಿನಿ ಕಾರಿನ ಒಡೆಯರಾಗಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv